b'\n_START_ARTICLE_\nHowie Meeker\n_START_SECTION_\nIgralska, trenerska in direktorska kariera\n_START_PARAGRAPH_\nV mladinski kategoriji je igral za mladinsko A mo\xc5\xa1tvo Stratford Kroehlers in mladinsko B mo\xc5\xa1tvo Kitchener Greenshirts. _NEWLINE_Meeker je izpustil sezoni 1943 in 1944, ker je slu\xc5\xbeil v kanadski vojski med drugo svetovno vojno. Po vojni se je vrnil in se pridru\xc5\xbeil NHL mo\xc5\xa1tvu Toronto Maple Leafs. V svoji prvi sezoni 1946/47 je postal novinec leta in osvojil nagrado Calder Memorial Trophy. Prva sezona je bila zanj izjemna tudi zato, ker je ponovil rekord lige - 5 zadetkov na eni tekmi kot novinec. To mu je uspelo 8. januarja 1947 proti mo\xc5\xa1tvu Chicago Black Hawks. V karieri se je udele\xc5\xbeil treh Tekem zvezd. V ligi NHL je zbral 346 nastopov in osvojil 4 Stanleyjeve pokale - v letih 1947, 1948, 1949 in 1951, vse s Torontom. V mo\xc5\xa1tvu Toronto Maple Leafs je deloval tudi kot trener, saj je 11. aprila 1956 zamenjal Kinga Clancyja. Kot trener mu je uspel niz 21\xe2\x80\x9334\xe2\x80\x9315. Leta 1957 je napredoval do mesta generalnega direktorja, a so ga odpustili \xc5\xa1e pred sezono 1957/58.\n_START_SECTION_\nPoliti\xc4\x8dna kariera\n_START_PARAGRAPH_\nMeeker je dve leti deloval kot poslanec, v \xc4\x8dasu njegovega igranja za Maple Leafse. Junija 1951 je zmagal na zveznih volitvah v Ontariu. Kanadskih zveznih volitev leta 1953 se ni udele\xc5\xbeil.\n_START_SECTION_\nHokejske \xc5\xa1ole\n_START_PARAGRAPH_\nKasneje je vodil hokejske \xc5\xa1ole v obliki poletnih kampov po Kanadi in ZDA. Tedenske televizijske oddaje, osnovane na teh kampih, z naslovom Howie Meeker\'s Hockey School (Hokejska \xc5\xa1ola Howieja Meekerja) so se predvajale od 1973 do 1977 na televiziji CBC. Oddaje so ustvarjali v kraju St. John\'s, Nova Fundlandija. Prikazovala je mlade de\xc4\x8dke, ki so se u\xc4\x8dili osnov igre: drsanja, kontrole plo\xc5\xa1\xc4\x8dka in podajanja. Meekerjev trud se je opiral na njegovo osebno mi\xc5\xa1ljenje, da \xc5\xa1portu manjka dobro vodenje mladinskih kategorij. Za\xc4\x8dutil je, da se \xc5\xa1porta ne u\xc4\x8di primerno, zato je svoje sporo\xc4\x8dilo uperil na trenerje po vsej Kanadi. Vsega skupaj je serija obsegala 107 petnajstminutnih epizod. Re\xc5\xbeiral jo je Ron Harrison in/ali John Spaulding, predvajali pa so jo tedensko med hokejskimi sezonami.\n_START_SECTION_\nKomentator\n_START_PARAGRAPH_\nV 70. in 80. letih je Meeker postal znan novi generaciji hokejskih navdu\xc5\xa1encev kot cvile\xc4\x8di strokovni komentator oddaje Hockey Night in Canada. Tekme je analiziral bolj v globino kot komentatorji pred njim, saj je uporabljal telestrator, s katerim je dokazoval svoje ugotovitve. Delal je tudi za televizijsko hi\xc5\xa1o BCTV, zanje je komentiral oddaje o Vancouver Canucksih. Ko je televizijska hi\xc5\xa1a TSN odkupila pravice NHL prenosov leta 1987, se jim je Meeker pridru\xc5\xbeil. Pri njih je ostal do upokojitve leta 1998. _NEWLINE_Leta 1998 je prejel nagrado Foster Hewitt Award za "Odli\xc4\x8dnost hokejskih prenosov". Istega leta je bil tudi sprejet v Hokejski hram slavnih lige NHL.\n_START_SECTION_\nOsebno \xc5\xbeivljenje\n_START_PARAGRAPH_\nTrenutno prebiva v Parksvillu.'